Kuldīgā

**APSTIPRINĀTI**

ar Kuldīgas novada pašvaldības

pirmsskolas izglītības iestādes „Bitīte”

2022. gada 2. novembra

rīkojumu Nr. BITĪTE/1.21/22/9

**IEKŠĒJIE NOTEIKUMI**

“**Epidemioloģiskās drošības pasākumi infekcijas izplatības ierobežošanai”**

**I.Vispārīgie jautājumi**

1. Noteikumi nosaka epidemioloģiskās drošības pasākumus, kas veicami, lai ierobežotu infekcijas izplatību Kuldīgas novada pašvaldības PII “Bitīte” (turpmāk - iestāde), īstenojot informēšanas, distances ievērošanas, higiēnas un personas veselības stāvokļa uzraudzības pamatprincipus un no tiem izrietošo prasību ievērošanu (turpmāk – kārtība).
2. Kārtība ir saistoša izglītojamiem, darbiniekiem (pedagogi, atbalsta personāls, tehniskais personāls, administrācija) un citām personām, kuras var būt vai ir tieši saistītas ar izglītības iestādes ikdienas darbu, lai ievērotu noteiktos piesardzības pasākumus infekcijas izplatības laikā.
3. Par epidemioloģiskās drošības pasākumu ievērošanu iestādē un pārraudzību par to, atbildīga izglītības iestādes medicīnas māsa.
4. Iestādē netiek uzņemti izglītojamie ar infekcijas slimības pazīmēm.

**II.Izglītības procesa organizēšana**

1. Klātienē īstenojot pirmsskolas izglītības procesu:
   1. Nodrošina, ka visas mācību aktivitātes notiek katrai grupai atsevišķi; rotaļnodarbības notiek grupā vai āra vidē; nodrošinot plūsmu nepārklāšanos un distances ievērošanu.
   2. Sporta nodarbības tiek plānotas āra vidē, āra inventāru dezinficē pēc nepieciešamības. Pēc nodarbībām sporta zālē sporta skolotājs dezinficē izmantoto inventāru un vēdina telpas pēc katras grupas.
   3. Mūzikas skolotāja dezinficē izmantoto inventāru un vēdina telpas pēc katras grupas.
   4. Atbalsta personāls strādā individuāli ar izglītojamiem, dezinficē un vēdina kabinetu.
   5. Katrai grupai ir nodrošināta atsevišķa ieeja.

**III.Piesardzības pasākumi**

1. Lai nepieļautu infekcijas izplatīšanos, izglītības iestādes izglītojamo vecāki un darbinieki:
   1. Seko savam veselības stāvoklim.
   2. Nekavējoties informē izglītības iestādes administrācijas pārstāvjus, ja darbiniekam vai izglītojamam konstatēta inficēšanās ar inficēšanās slimībām.
   3. Informē par darbinieka vai izglītojamā atrašanos izolācijā vai mājas karantīnā.
   4. Ja kādam grupas izglītojamam ir konstatēta kāda no infekcijas saslimšanām, tad grupa ievēro epidemioloģisko drošību un seko SPKC rekomendācijām.
2. Saziņai ar vecākiem tiek izmantotas dažādas formas: elektroniskais skolvadības žurnāls (e-klase), e-pasts, tālrunis. Komunikācija ar vecākiem notiek izņēmuma gadījumos, tikšanos ar pedagogu vai administrāciju iepriekš saskaņojot un ievērojot epidemioloģisko nosacījumus.

**IV.Higiēnas prasību ievērošana**

1. Iestādes personāls pastiprināti veic regulāru telpu dezinfekciju un telpu vēdināšanu.
2. Regulāru rotaļlietu un inventāra mazgāšana.
3. Izglītojamiem un darbinieki regulāri mazgā rokas.
4. Tīrīšanas un dezinfekcijas līdzekļus nodrošina saimniecības daļas vadītāja.
5. Iestādes medmāsa pārauga telpu dezinficēšanu un vēdināšanu, telpu uzkopšanu un pieņem lēmumu par sejas masku lietošanu koplietošanas telpās, izvērtējot katru infekcijas saslimšanas gadījumu individuāli un pārauga SPKC rekomendācijas.
6. Iestāde turpina nodrošināt MK 17.09.2013. noteikumi Nr.890. “Higiēnas prasības bērnu uzraudzības pakalpojuma sniedzējiem un izglītības iestādēm, kas īsteno pirmsskolas izglītības programmu” prasību ievērošanu.

Vadītāja L.Megne